78 HISTOIRE 



nostreville deNamur nous eussent, ung jour nouvellement passeit, suppliiet et requis 

 d'avoir entre yaulx serryment, confrairie et conestablie ensy que les autres archiers ont 

 ens es bonnes villes des pays marchissans autour de nous, et que conceder, donner et 

 accorder leur volsissiem certaines graces et deubs pour 1'augmentacion et avanchement 

 de leur confrairie et conestablie, affin que mieux appareilliees et ordonnees fuissent quant 

 mestier ariens, nous ou nostre ville de Namur, de leur service en quele maniere que ce 

 fuist, et pourtant que nous considerans leurdicte supplication estre raisonable et agreau- 

 ble tant a nous comme a nostre dicte ville , avons concedeit et accordeit, et par ces pre- 

 sentes concedons et accordons aux dessusdis compaignons archiers que de ce jour en 

 avant ils ayent entre yaulx serryment, confrairie et connestablie et qu'il en soyt par yaulx 

 uzet, faict et maintenu en la forme et maniere que chy apres s'ensieut : C'est assavoir que 

 pour le bon service que les devantdis compaignons faire porront a nous et a nostredicte 

 ville, se li cass'offre, nous leur avons concedetet accordet, concedons et accordons que 

 il soient en nombre de ce serryment, confrairie et connestablie jusques a soixante com- 

 paignons et non plus , lesquels devront eslre bonnes gens dignes de foy, borgois de nos- 

 tre ville de Namur, bien armeis et appareillez, ensy que a yaulx appartenra; desquels 

 soixante compaignons, ou ce qu'il en y arat, ils, d'accort ensamble, devront prendre et 

 eslire chascun an une personne pour estre maistre connestable de laditte confrairie celli 

 annee, et ce renouveller d'an en an, et que nuls, quel qu'il soil, ne puist estre receu en 

 laditte confrairie et connestablie, si ce n'est par le gre et conseil * de nos maieur et esche- 

 vins de Namur et du connestable qui pour le terns le seroit. Item, avons ordonnet et or- 

 donnons que chascun des compaignons devantdis soyent armeis et appareillez chacun an 

 le jour de may, et voisent au bos traire le papegay , sur escheir chacun defallant en deux 

 viesgros d'amende, se dont n'est qu'il ayent loyal soigne de maladie ou d'estre hors de le 

 ville et que ce appert souffisamment; desquels deux vies gros nostre maieur de Namur, 

 pour eux contraindre , arat pour nous le moictiet, et ladicte confrairie 1'autre. Item, 

 avons ordonnet et accordet, ordonnons et accordons que se de ce jour en avant aucuns 

 de leur connestablie estoient en dissention ensemble, que pour eulx apointier et mettre 

 en paix il en soil du tout sour leur connestable, sy ainsy * n'est que cop y ayt feru ou main 

 raise, par yre faitte, et s'il ne voloient obeyr ne tenir ce que ledit connestable en ordon- 

 neroit, li rebelle seroit a deux vies gros tant de fois quanteflbis qu'il en rebelleroit; les- 

 quels deux vies gros nous ariens le moitie et laditte confrairie 1'autre; et la parmi, nostre 

 maieur de Namur devroit constraindre le partie rebelle de tenir le dit et ordonnance du- 

 dit connestable, fuist par prison ou autrement. Item , ordonnons et accordons que chas- 

 cun de laditte confrairie et connestablie qui se mariera, soit pour le vin de ses noches a 

 deux vies gros et nient plus, yaulx estre au boire as compaignons de laditte confrairie ; et 

 aussi que chascun d'iaulx qui trespasserat en dessoubz sept ans il sera pour chascung 

 lincheu a deux tels vies gros au proufict de ladite confrairie et connestablie, et des en- 



1 Var. conscent. 

 J Var. fuist. 



